钦定古今图书集成/明伦汇编/官常典/第742卷 > 凌子俭
## 钦定古今图书集成/明伦汇编/官常典/第742卷 > 凌子俭

按《江宁府志》：“子俭，字仲广，歙县人。由举人万历三十三年署高淳教谕事。端严浑厚，不作崖异，课文月必
二会，造就者众。升曲靖知府。适贵阳安酋乱，留署道
篆监军。十月，围不解，粮绝，至煮败皮食，大书壁曰：‘一
瞑万世不泯，九死百折不回，厉鬼宁同张、许，饿夫无
愧墨胎’。围解，上剿抚条议，督战盘江，死于阵。赠太常”
寺少卿，荫一子入监，为温州通判。